Du modtager denne information, idet du er indmeldt i en fagforening, som er omfattet af Fagbevægelsens Fordelsprogram A/S (Fagbevægelsens Fordelsprogram). Fagbevægelsens Fordelsprogram er en særlig fordelsordning, som tilbyder sine medlemmer en række rabatter og særvilkår hos udvalgte leverandører under navnet PlusKort. Du har automatisk mulighed for at blive medlem af Fagbevægelsens Fordelsprogram, når du er indmeldt hos en af de fagforeninger, som Fagbevægelsens Fordelsprogram A/S samarbejder med.
Fagbevægelsens Fordelsprogram er stiftet på FH´s initiativ for at give en yderligere dimension til fagforeningsmedlemsskabet og for at styrke medlemmernes tilknytningsforhold til fagforeningerne. Bl.a. af denne grund er dit medlemskab af Fagbevægelsens Fordelsprogram A/S gratis.